# lav4eРЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие” ШУМЕН

***УВЕДОМЛЕНИЕ***

На вниманието на всички ползватели на Обекти за съхранение на зърно и регистрирани Земеделски стопани.

Уведомяваме Ви, че в брой 106 от 21.12.2018г на Държавен Вестник е публикуван Закон за изменение и допълнение на Закона за прилагане на Общата организация на пазарите на земеделски продукти на Европейския съюз. По отношение на мониторинга на пазара на зърно се правят следните изменения:

- всички собственици и ползватели на складови вместимости с капацитет над 50 тона приравнена пшеница са длъжни да обявят пред ОД“Земеделие“ Шумен с декларация, местонахождението и капацитета на обекта за съхранение на зърно.

-Земеделските стопани подават ежегодно декларация за произведено количество зърно. Декларацията се подава в срок до:

1. До 30 септември - за обикновена пшеница, твърда пшеница, ечемик, ръж, овес, тритикале, рапица.

2. До 30 ноември - за царевица, слънчоглед, соя, оризова арпа.

-Предприятията за преработка на зърно, подават декларация в края на всяко тримесечие за преработените от тях количества зърно по видове.

След публикуването на измененията в Наредба N 23/29.12.2015г. ОД“Земеделие“Шумен ще Ви информира своевременно за формите на декларации, начина и сроковете за подаването им, както и допълнителни указания по попълването на формите на декларации.

При възникнали въпроси можете да се обръщате към гл.експ. Тодор Тотев-тел:0884138762

п. код 9700, град Шумен, адрес бул. “Славянски” № 17, факс 054/877106, 800415,

E-mail: odzg\_shumen@mzh.government.bg